**ויליאם ג'יימס אדמס** (באנגלית: **William James Adams**; נולד ב-15 במרץ 1975), הידוע יותר בשם הבמה שלו **will.i.am** (קרי: **ויל-איי-אם**), הוא ראפ אמריקאי, מוזיקאי, כותב שירים, זמר, שחקן ומפיק. will.i.am החל להתפרסם בסוף שנות ה-90 כחבר להקת בלאק אייד פיז. כמפיק מוזיקלי, will.i.am הפיק לאורך השנים שירים שונים יחד עם אמנים נודעים כגון מייקל ג'קסון, Eazy-E, בריטני ספירס, U2, ריהאנה, אשר, ג'סטין טימברלייק, ג'סטין ביבר, ניקי מינאז', מיילי סיירוס, שריל קול וליידי גאגא.

קורות חייו
----------

### נעוריו ותחילת דרכו

ויליאם ג'יימס אדמס נולד וגדל במזרח לוס אנג'לס. הוא מעולם לא פגש את אביו, וגדל עם אמו דברה, שעודדה אותו להתחיל לעבוד על הקריירה המוזיקלית שלו ושלחה אותו לבית הספר "Pacific Palisades". שם הכיר את בת זוגו הראשונה שהייתה יהודיה דתייה. בבית הספר הפך אדמס לחבר הטוב ביותר של אלן לינדו (אפל.די.אפ; לימים אחד מחברי ההרכב בלאק אייד פיז). יחד עם לינדו הופיע אדמס במועדונים במזרח לוס אנג'לס והצטרף בהמשך לשלושה אמנים נוספים אשר ייסדו את להקת הראפ "Atban Klann". הלהקה תפסה את תשומת לבו של הראפר הנודע Eazy-E, אשר החתים אותם בחברת התקליטים שלו בשנת 1991.

### קריירה מוזיקלית

בסוף שנת 1991, כשהיה בן 16, החל ויליאם להופיע בשם "Will-1X" לאחר שהתגלה על ידי הראפר Eazy-E אשר החתים אותו בחברת התקליטים שלו "Ruthless Records". השיר הראשון שלו היה "Merry Muthafuckin 'Xmas" אשר הוקלט בשנת 1992 והופק על ידי Eazy-E.

זמן קצר לאחר מותו של Eazy-E, בשנת 1995, will.I.Am עזב את חברת התקליטים "Ruthless Records" והחל להתמקד בהרכב החדש: בלאק אייד פיז. will.I.Am הפך לסולן הלהקה. במקביל לפעילותו בלהקה will.I.Am התמקד גם בקריירת סולו.

בשנת 2001 יצא לשווקים אלבומו "Lost Change" (בתרגום חופשי לעברית: "שינוי אבוד") אשר היה אלבום הבכורה של will.I.Am כאמן סולו. האלבום כלל אורחים רבים וקריצה מגוונת לסגנונות שונים, ביניהם פאנק, רגאיי, מוזיקה ברזילאית וסגנונות נוספים.

זמן-מה לאחר הוצאת אלבום הבכורה שלו שיתף will.I.Am פעולה עם סרז'יו מנדז ועם אריקה באדו כאשר ביצעו ביחד את השיר "That Heat" והוציאו קליפ לשיר זה.

בשנת 2003 הצטרפה ללהקת הבלאק איד פיז הזמרת פרגי. עם הצטרפותה ללהקה הלהקה החלה לצבור הצלחה ופרסום רב ברחבי העולם. באותה שנה will.I.Am הוציא לשווקים את אלבום הסולו "Must B 21" (בתרגום חופשי לעברית: "חייב להיות בן 21"). במקביל, will.I.Am היה שותף בהפקת האלבום "The Dutchess" (הדוכסית) של פרגי, שהוקלט בלייבל הפרטי שלו.

בשנת 2006 הזמר מייקל ג'קסון יצר קשר עם אדמס וביקש ממנו שיפיק את האלבום הבא שלו. יחד השניים הקליטו שירים רבים והפיקו את אלבום האוסף שיצר ביום השנה ה-25 לאלבום "Thriller".

בשנת 2007 will.I.Am הוציא לשווקים את אלבום הסולו השלישי שלו "Songs About Girls". אלבום זה לא זכה להצלחה רבה.

במהלך שנת 2008 will.I.Am השתתף גם בהפקת הפסקול של סרט האנימציה "מדגסקר 2" בו הוא שר את השירים Traveling Song, I Like to Move It, Best Friends, She Loves Me ו-Alex on the Spot.

בהמשך החל אדמס להפיק שירים לאמנים אחרים בהם פלו ריידה, אשר, U2, ריהאנה, מייקל ג'קסון, בריטני ספירס, שריל קול וניקול שרזינגר.

החל משנת 2012 משמש אדמס כשופט בגרסה הבריטית של תחרות השירה הטלוויזיונית The Voice.

ביולי 2011 יצא לאור, בהשתתפותו, הסינגל "Forever" מתוך אלבומו של יוצר המוזיקה האלקטרונית והדי ג'יי וולפגנג גארטנר "Weekend in America". מאוחר יותר באותה השנה, בנובמבר 2011, הוציא ויל.איי.אם שני סינגלים נוספים: "T.H.E (The Hardest Ever)" (ביחד עם ג'ניפר לופז ומיק ג'אגר), ו-"Great Times".

ב-1 ביוני 2012, יצא לאור הסינגל: "This Is Love", בשיתוף אווה סימונס.

ב-20 בנובמבר, יצא לאור הסינגל השני: "Scream & Shout", בשיתוף: בריטני ספירס. ב-29 בנובמבר, שוחרר הקליפ לשיר בהופעת בבכורה ענקית בתוכנית X פקטור בארצות הברית שם ספירס משמשת כשופטת בתוכנית. מיד לאחר הבכורה בתוכנית שוחרר הקליפ גם לעמוד היוטיוב הרשמי של will.I.Am, ותוך יממה בלבד זכה הקליפ לכ-4 מיליון צפיות.

ב-18 במרץ 2013 יצא לאור הסינגל השלישי שנקרא: "thatPOWER#", בשיתוף ג'סטין ביבר.

ב-7 באפריל 2016, הוציא סינגל בשם "Boys&Girls"' אותו ביצע יחד עם הזמרת פיה מיה.

ב-14 באפריל 2016 חידש ויל את השיר מ-2013 "Smile Mona Lisa", הוציא לו קליפ עם הזמרת ניקול שרזינגר, ושינה את שם השיר ל-"Mona Lisa Smile".

בשנת 2017 החל לשמש כמנטור בתוכנית המציאות הבריטית "The Voice Kids" לצד שופטים אחרים ביניה פיקסי לוט, דני ג'ונס וג'סי ג'יי, שהצטרפה בעונה השלישית ופרשה מיד אחריה.

### קריירת משחק

בשנת 2008 השתתף בדיבוב סרט האנימציה הממוחשבת הקומי מדגסקר 2 בתור קולו של הדמות מוטו מוטו. כמו כן, הוא הפיק גם מספר שירים לפסקול הסרט. will.I.Am שיחק בהמשך את הדמות ג'ון ריית' בתפקיד הבכורה שלו בקולנוע, בסרט אקס-מן המקור: וולברין. כמו כן, הוא גם שיחק בתפקידי אורח בתוכנית הדרמה ג'ון מארקדיה בו הוא גילם את אלוהים, ובסדרה לאס וגאס בה גילם את עצמו. בשנת 2011 השתתף בדיבוב סרט האנימציה הממוחשבת הקומי ריו ודיבב בו את דמותו של פדרו.

### חייו האישיים

על פי ריאיון עם הצהובון הבריטי סאן, will.i.am אמר שהוא סובל מטנטון, הפרעה שכיחה בקרב מוזיקאים שנחשפו למוזיקה רועשת לתקופות זמן ממושכות. הוא אחיינו של שחקן ה-NFL לשעבר לין קין.

ב-22 ביוני 2009, will.i.am תקף את הבלוגר האמריקני הנודע פרז הילטון במסיבה פרטית שנערכה לאחר טקס פרסי ה-MuchMusic שבטורונטו.

הוא ידוע כיזם גאדג'אטים סדרתי. עבד בעבר עם מספר חברות טכנולוגיה, וכעתידן באינטל, ושימש כדובר בתחרות הרובוטיקה הבינלאומית First. החברה שלו עוברת בפיתוח מוצרים חכמים לרכב, מדפסות תלת-ממד, ומחשוב לביש להמונים.

בשנת 2017 הפך לטבעוני, משיקולי בריאות ומצפון יחד. בריאיון ב-2018 סיפר: "עברתי לתזונה מהצומח וזה שינה את החיים שלי. הורדתי תשעה קילוגרמים, הכולסטרול שלי ירד ולחץ הדם שלי ירד".

דיסקוגרפיה
----------

### אלבומי אולפן

* 2001: *Lost Change*
* 2003: *Must B 21*
* 2007: *Songs About Girls*
* 2013: *willpower#*

פילמוגרפיה
----------

### סרטים

Will.i.am בהקרנת הבכורה לסרט "X-מן המקור: וולברין" בו שיחק

| שנה | סרט | תפקיד | הערות |
| --- | --- | --- | --- |
| 2008 | מדגסקר 2 | מוטו מוטו | דיבוב |
| 2009 | אקס-מן המקור: וולברין | ג'ון ריית' |  |
| 2009 | ארתור ונקמתו של מלטזארד | Snow | דיבוב |
| 2010 | דייט לילי | עצמו | הופעת קמע |
| 2010 | Bouncing Cats | עצמו |  |
| 2011 | ריו | פדרו | דיבוב |
| 2014 | ריו 2 | פדרו | דיבוב |

### סדרות טלוויזיה

| שנה | תוכנית | תפקיד | הערות |
| --- | --- | --- | --- |
| 2005 | ג'ון מארקדיה | Three Card Monte Guy God | פרק:"יום העצמאות" |
| 2007 | Cane | עצמו | פרק:"מורשת חדשה" |
| 2011 | The Cleveland Show | ברנרד | דיבוב |
| 2012 | The Voice UK | עצמו | מאמן ומנטור לאמנים |
| 2012 | טופ גיר | עצמו | הופעת אורח |

### משחקי וידאו

| שנה | משחק | תפקיד | הערות |
| --- | --- | --- | --- |
| 2009 | אקס-מן המקור: וולברין | ג'ון ריית' | דיבוב |

קישורים חיצוניים
----------------

ויקישיתוף מדיה וקבצים בנושא **ויל.איי.אם** בוויקישיתוף
* 

* אתר האינטרנט הרשמי של ויל.איי.אם
* ויל.איי.אם, ברשת החברתית פייסבוק

* ויל.איי.אם, ברשת החברתית אקס (טוויטר)

* ויל.איי.אם, ברשת החברתית אינסטגרם

* ויל.איי.אם, ברשת החברתית טיקטוק

* ויל.איי.אם, סרטונים בערוץ היוטיוב

* ויל.איי.אם, במסד הנתונים הקולנועיים IMDb (באנגלית)

* ויל.איי.אם, באתר Rotten Tomatoes (באנגלית)

* ויל.איי.אם, באתר Metacritic (באנגלית)

* ויל.איי.אם, במסד הנתונים הקולנועיים KinoPoisk (ברוסית)

* ויל.איי.אם, באתר אייטונס (באנגלית)

* ויל.איי.אם, באתר ספוטיפיי

* ויל.איי.אם, באתר סאונדקלאוד (באנגלית)

* ויל.איי.אם, באתר Last.fm (באנגלית)

* ויל.איי.אם, באתר AllMusic (באנגלית)

* ויל.איי.אם, באתר MusicBrainz (באנגלית)

* ויל.איי.אם, באתר דיזר

* ויל.איי.אם, באתר Discogs (באנגלית)

* ויל.איי.אם, באתר Songkick (באנגלית)

* ויל.איי.אם, באתר בילבורד (באנגלית)

* ויל.איי.אם, באתר טיידל (באנגלית)

* גיא סידיס, אפונה מקולקלת: על האלבום החדש של וויל איי אם, באתר nrg‏, 22 במאי 2013

הערות שוליים
------------

1. ↑  ריאיון ל"7 לילות" לרגל הופעת הלהקה בישראל, 2006.
2. ↑  הבלוגר הותקף - והזמין משטרה דרך טוויטר, mako‏, 22.06.09
3. ↑  Callie Ahlgrim, Black Eyed Peas' will.i.am says he lost 20 pounds thanks to regular sleep schedule and plant-based diet, August 13th, 2018

| ויל.איי.אם |
| --- |
| דיסקוגרפיה |
| אלבומי אולפן | *Lost Change* • *Must B 21* • *Songs About Girls* • *#willpower* |
| סינגלים | "I Got It from My Mama" • "Heartbreaker" • "Check It Out" • "T.H.E. (The Hardest Ever)" • "This Is Love" • "Scream & Shout" • "#thatPOWER" • "Fall Down" • "Bang Bang" • "Feelin' Myself" • "It's My Birthday" • "Boys & Girls" |
| שיתופי פעולה | "Beep" • "I Love My Bitch" • "Fergalicious" • "Baby Love" • "Be OK" • "In the Ayer" • "3 Words" • "OMG" • "Wavin' Flag" (Celebration Mix) • "Free" • "Hall of Fame" • "In My City" • "Crazy Kids" • "Something Really Bad" • "The Girl Is Mine 2008" |
| סינגלים שיווקיים | "Here I Come" |
| ערכים קשורים | בלאק אייד פיז |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007327018705171
* BIBSYS: 10044020
* BnF: cb14586519g (data)
* GND: 135430992
* ISNI: 0000 0000 8161 2084
* LCCN: no2005051923
* MusicBrainz: d574c9bd-46f6-440a-8d6a-8412a283eeb1
* NKC: xx0088099
* NLK: KAC2018N2906
* NTA: 343034166
* RERO: 02-A013879297
* SUDOC: 150088426
* VIAF: 85886301
* WorldCat: lccn-no2005051923

 |